Euroopa Parlamendi ja nõukogu direktiiv 1999/43/EÜ,

25. mai 1999,

millega seitsmeteistkümnendat korda muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 95,

võttes arvesse komisjoni ettepanekut, [1]

võttes arvesse majandus- ja sotsiaalkomitee arvamust, [2]

toimides asutamislepingu artiklis 251 sätestatud korras [3]

ning arvestades järgmist:

(1) Tuleks vastu võtta meetmed siseturu sujuvaks toimimiseks.

(2) Euroopa Parlament ja nõukogu võtsid 29. märtsil 1996 vastu Euroopa Parlamendi ja nõukogu 29. märtsi 1996. aasta otsuse 646/96/EÜ, millega võeti vastu vähktõvevastase võitluse tegevuskava rahvatervise meetmete raamistikus (1996–2000). [4]

(3) Tervisekaitse ja tarbijaohutuse parandamiseks ei tohiks elanikkonnale kasutamiseks turustada aineid, mis on liigitatud kantserogeenseks, mutageenseks või reproduktiivtoksiliseks, ega neid aineid sisaldavaid valmistisi.

(4) Euroopa Parlamendi ja nõukogu 20. detsembri 1994. aasta direktiiviga 94/60/EÜ, millega 14. korda muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega, [5] on kehtestatud direktiivi 76/769/EMÜ [6] I lisa punkte 29, 30 ja 31 käsitleva liite kujul loetelu, mis sisaldab 1. ja 2. kategooria kantserogeenseteks, mutageenseteks või reproduktiivtoksilisteks liigitatud aineid; selliseid aineid ega valmistisi ei tohiks turustada elanikkonnale kasutamiseks.

(5) Direktiiviga 94/60/EÜ on ette nähtud, et komisjon esitab Euroopa Parlamendile ja nõukogule ettepaneku selle loetelu laiendamise kohta hiljemalt kuus kuud pärast seda, kui on avaldatud direktiivi 67/548/EMÜ, [7] milles on loetletud 1. ja 2. kategooria kantserogeenseks, mutageenseks või reproduktiivtoksiliseks liigitatud aineid, tehnika arengule kohandamine.

(6) Komisjoni direktiiv 96/54/EÜ, [8] millega 22. korda kohandatakse tehnika arengule direktiivi 67/548/EMÜ, täpsemalt selle I lisa, sisaldab 16 ainet, mis on lisatud 1. või 2. kategooria kantserogeensete, mutageensete või reproduktiivtoksiliste ainete hulka; need ained tuleks lisada I lisa liite punktidesse 29, 30 ja 31 direktiivis 76/769/EMÜ, mis on konsolideeritud Euroopa Parlamendi ja nõukogu direktiiviga 97/56/EÜ, [9] millega on 16. korda muudetud direktiivi 76/769/EMÜ.

(7) Direktiiviga 96/54/EÜ 1. ja 2. kategooria kantserogeensete, mutageensete ja reproduktiivtoksiliste ainete hulka lisatud ainetega seotud ohtusid ja eeliseid on arvesse võetud.

(8) Direktiivi 96/54/EÜ artikli 1 lõike 1 punktiga f on kustutatud kaheksa kannet direktiivi 67/548/EMÜ I lisast, sest nende kannete all olnud ained on juba hõlmatud teiste kannetega või nende liigitus kantserogeenseks on tühistatud; nende ainete seast viis on hõlmatud direktiivi 76/769/EMÜ I lisa liite punkti 29; need kanded tuleks kustutada ka viimati osutatud direktiivist.

(9) Käesoleva direktiivi kohaldamine ei piira nende ühenduse õigusaktide kohaldamist, milles on sätestatud töötajate kaitse miinimumnõuded, mis sisalduvad nõukogu 12. juuni 1989. aasta direktiivis 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta [10] ning sellel põhinevates üksikdirektiivides, eriti nõukogu 28. juuni 1990. aasta direktiivis 90/394/EMÜ töötajate kaitsmise kohta tööl kantserogeenidega kokkupuutest tulenevate ohtude eest (kuues üksikdirektiiv direktiivi 89/391/EMÜ artikli 16 lõikes 1 määratletud tähenduses) [11],

ON VASTU VÕTNUD KÄESOLEVA DIREKTIIVI:

Artikkel 1

Käesoleva direktiivi I lisas loetletud ained lisatakse nendele ainetele, mis on loetletud direktiivi 76/769/EMÜ I lisa punkte 29, 30 ja 31 käsitlevas liites.

Artikkel 2

Käesoleva direktiivi II lisas loetletud ained kustutatakse direktiivi 76/769/EMÜ I lisa punkti 29 liites loetletud ainete hulgast.

Artikkel 3

1. Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt ühe aasta möödudes selle jõustumiskuupäevast. Liikmesriigid teatavad sellest viivitamata komisjonile.

Liikmesriigid kohaldavad neid sätteid 18 kuu möödudes käesoleva direktiivi jõustumiskuupäevast.

2. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 4

Käesolev direktiiv jõustub selle Euroopa Ühenduste Teatajas avaldamise päeval.

Artikkel 5

Käesolev direktiiv on adresseeritud liikmesriikidele.

Brüssel, 25. mai 1999

Euroopa Parlamendi nimel

president

J. M. Gil-robles

Nõukogu nimel

eesistuja

H. Eichel

[1] EÜT C 59, 25.2.1998, lk 5.

[2] EÜT C 214, 10.7.1998, lk 73.

[3] Euroopa Parlamendi 18. veebruari 1998. aasta arvamus (EÜT C 80, 16.3.1998, lk 91), nõukogu 14. detsembri 1998. aasta ühine seisukoht (EÜT C 18, 22.1.1999, lk 43) ning Euroopa Parlamendi 10. veebruari 1999. aasta otsus (EÜT C 150, 28.5.1999). Nõukogu 10. mai 1999. aasta otsus.

[4] EÜT L 95, 16.4.1996, lk 9.

[5] EÜT L 365, 31.12.1994, lk 1.

[6] Nõukogu 27. juuni 1967. aasta direktiiv 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta (EÜT 196, 16.8.1967, lk 1). Direktiivi on viimati muudetud komisjoni direktiiviga 97/69/EÜ (EÜT L 343, 13.12.1997, lk 19).

[7] EÜT L 262, 27.9.1976, lk 201. Direktiivi on viimati muudetud komisjoni direktiiviga 97/64/EÜ (EÜT L 315, 19.11.1997, lk 13).

[8] EÜT L 248, 30.9.1996, lk 1.

[9] EÜT L 333, 4.12.1997, lk 1.

[10] EÜT L 183, 29.6.1989, lk 1.

[11] EÜT L 196, 26.7.1990, lk 1.

--------------------------------------------------

I LISA

Punkt 29 — Kantserogeenid: 2. kategooria

Ained | Indeksinumber | EÜ nr | CAS nr | Märkused |

kaaliumdikromaat | 024–002–00–6 | 231-906–6 | 7778-50-9 | |

ammooniumdikromaat | 024-003-00-1 | 232-143-1 | 7789-09-5 | |

naatriumdikromaat | 024-004-00-7 | 234-190-3 | 10588-01-9 | |

naatriumdikromaat, dihüdraat | 024-004-01-4 | 234-190-3 | 7789-12-0 | |

kromüüldikloriid; kroomoksükloriid | 024-005-00-2 | 239-056-8 | 14977-61-8 | |

kaaliumkromaat | 024-006-00-8 | 232-140-5 | 7789-00-6 | |

kroomi(VI)ühendid, välja arvatud baariumkromaat ning mujal direktiivi 67/548/EMÜ I lisas märgitud ühendid | 024-017-00-8 | – | – | |

bromoetüleen | 602-024-00-2 | 209-800-6 | 593-60-2 | |

5-allüül-1,3-bensodioksool; safrool | 605-020-00-9 | 202-345-4 | 94-59-7 | |

bensidiinipõhised asovärvained; 4,4'-diarüülasobifenüülvärvid, välja arvatud need, mis on märgitud mujal direktiivi 67/548/EMÜ I lisas | 611-024-00-1 | - | – | |

dinaatrium 4-amino-3-[[4'-(2,4-diaminofenüül)aso][1,1'-bifenüül]-4-üül]aso]-5-hüdroksü-6-(fenüülaso)naftaleen-2,7-disulfonaat; C.I. Direct Black 38 | 611-025-00-7 | 217-710-3 | 1937-37-7 | |

tetranaatrium 3,3'-[[1,1'-bifenüül]-4,4'-düül-bis(aso)]bis[5-amino-4-hüdroksünaftaleen-2,7-disulfonaat]; C.I. Direct Blue 6 | 611-026-00-2 | 220-012-1 | 2602-46-2 | |

dinaatrium 3,3'-[[1,1'-bifenüül]4-4'-düül-bis(aso)]bis[4-aminonaftaleen-1-sulfonaat); C.I. Direct Red 28 | 611-027-00-8 | 209-358-4 | 573-58-0 | |

tolueen-2,4-diammooniumsulfaat | 612-126-00-9 | 265-697-8 | 65321-67-7 | |

Punkt 30 — Mutageenid: 2. kategooria

Ained | Indeksinumber | EÜ nr | CAS nr | Märkused |

kaaliumdikromaat | 024-002-00-6 | 231-906-6 | 7778-50-9 | |

ammooniumdikromaat | 024-003-00-1 | 232-143-1 | 7789-09-5 | |

naatriumdikromaat | 024-004-00-7 | 234-190-3 | 10588-01-9 | |

naatriumdikromaat, dihüdraat | 024-004-01-4 | 234-190-3 | 7789-12-0 | |

kromüüldikloriid; kroomoksükloriid | 024-005-00-2 | 239-056-8 | 14977-61-8 | |

kaaliumkromaat | 024-006-00-8 | 232-140-5 | 7789-00-6 | |

1,3,5, -tris(oksiranüülmetüül)- 1,3,5-triasiin-2,4,6(1H, 3H, 5H)-trioon; TGIC | 615-021-00-6 | 219-514-3 | 2451-62-9 | |

Punkt 31 — Reproduktiivtoksilised ained: 1. kategooria

Ained | Indeksinumber | EÜ nr | CAS nr | Märkused |

1,2-dibromo-3-kloropropaan | 602-021-00-6 | 202-479-3 | 96-12-8 | |

Punkt 31 — Reproduktiivtoksilised ained: 2. kategooria

Ained | Indeksinumber | EÜ nr | CAS nr | Märkused |

bis(2-metoksüetüül)ftalaat | 607-228-00-5 | 204-212-6 | 117-82-8 | |

--------------------------------------------------

II LISA

Ained | Indeksinumber | EÜ nr | CAS nr | Märkused |

aromaatsed süsivesinikud, C8-10; kergõli redestillaat, kõrge keemistemperatuuriga | 648-011-00-5 | 292-695-4 | 90989-39-2 | J |

tõrv, pruunsüsi; karbolõli (Pruunsöetõrvast destilleeritud õli. Koosneb peamiselt alifaatsetest, nafteensetest ning ühe- kuni kolmetuumsetest aromaatsetest süsivesinikest, nende alküülderivaatidest, heteroaromaatsetest ühenditest ning ühe- ja kahetuumsetest fenoolidest keemistemperatuuriga vahemikus ligikaudu 150 °C kuni 360 °C) | 648-025-00-1 | 309-885-0 | 101316-83-0 | J |

koks (kivisöetõrv), kõrgtemperatuuriline pigi | 648-157-00-X | | 140203-12-9 | |

koks (kivisöetõrv), segatud kivisüsi — kõrgtemperatuuriline pigi | 648-158-00-5 | | 140203-13-0 | |

koks (kivisöetõrv), madalatemperatuuriline, kõrgtemperatuuriline pigi | 648-159-00-0 | | 140413-61-2 | |

--------------------------------------------------